Lettera di Theone ad Heraclide
Material: papyrus
Place: Oxyrhynchites
Categories: Brief (privat)
Theon an Herakleides
Aufforderung zum Lesen guter Bücher
Θέων Ἡρακλείδηι ἑταίρωι 
 εὖ πράττειν.
ὥσπερ ἐγὼ πᾶσαν εἰσφέρομαι σπουδὴν τὰ χρήσιμα
κατασκευάζειν βυβλία καὶ μάλιστα συντείνοντα
πρὸς τὸν βίον, οὕτως καὶ σοὶ καθήκειν ἡγοῦμαι μὴ
ἀμελῶς ἔχειν αὐτῶν πρὸς τὴν ἀνάγνωσιν, οὐ τῆς
τυχούσης εὐχρηστίας ἐξ αὐτῶν περιγενομένης τοῖς
ἐσπουδακόσιν ὠφελεῖσθαι. τὰ δὲ πεμφθέντα ἐστὶν
δι’ Ἀχιλλᾶ τὰ ὑποτεταγμένα. ἔρρωσο, ἐρρώμην δὲ
καὶ αὐτός. ἄσπασαι [δ’ ο]ὓς προσήκει.
ἐγρ ἐν Ἀλεξανδρείαι
Βοήθου περὶ ἀσκησέως γ δ
Διογένους περὶ γάμου
Διογένους περὶ ἀλυπίας
Χρυσίππου περὶ γονέων χρήσεως
Ἀντιπάτρου περὶ οἰκετῶν χρήσεως α β
Ποσειδωνίου περὶ τοῦ προτρέπεσθαι γ
παρὰ Θέωνος
Ἡρακλείδηι φιλοσόφωι